Lébény Város polgármesterétől ……..) napirend

Előterjesztés

a Képviselő-testület 2020. január 30-i ülésére

Tárgy: 2020. évi étkezési térítési díjak

Előterjesztő: Kovács Gábor polgármester

Tisztelt Képviselő-testület!

Az 1993. évi III. szociális igazgatásról és szociális ellátásokról szóló törvény (Szoc. tv.) 56 §-a határozza meg a személyes gondoskodást nyújtó ellátásokat.

A szociálisan rászorultak részére személyes gondoskodást az állam, valamint az önkormányzatok biztosítják.

A személyes gondoskodás magában foglalja a szociális alapszolgáltatásokat és a szakosított ellátásokat.

57. § alapján a Szociális alapszolgáltatások a következők:

* a falugondnoki és tanyagondnoki szolgáltatás,
* az étkeztetés,
* a házi segítségnyújtás,
* a családsegítés,
* a jelzőrendszeres házi segítségnyújtás,
* a közösségi ellátások,
* a támogató szolgáltatás,
* az utcai szociális munka,
* a nappali ellátás.

Önkormányzatunkat érintő szociális alapszolgáltatás:

* étkeztetés

2015. évi LXIII. törvény rendelkezik a gyermekek védelméről és a gyámügyi igazgatásról szóló 1997. évi XXXI. törvénynek az ingyenes bölcsődei és óvodai gyermekétkeztetés kiterjesztése érdekében történő módosításról.

2015. szeptemberétől bevezetésre került az ingyenes óvodai étkeztetés (Gyvt. 151. §), amely alapján az alábbi kedvezményeket kell biztosítani:

„*A gyermekétkeztetés során az intézményi térítési díj 100%-át normatív kedvezményként kell biztosítani (a továbbiakban: ingyenes étkezés)*

1. a bölcsődei ellátásban vagy óvodai nevelésben részesülő gyermek után, ha

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozat alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át, vagy
* nevelésbe vették;

1. az 1-8. évfolyamon nappali rendszerű iskolai oktatásban részt vevő tanuló után, ha

* rendszeres gyermekvédelmi kedvezményben részesül, vagy
* nevelésbe vették;

1. azon a) és b) pont szerinti életkorú, rendszeres gyermekvédelmi kedvezményben részesülő gyermek után, aki fogyatékos gyermekek számára nappali ellátást nyújtó, az Szt. hatálya alá tartozó intézményben helyeztek el;
2. az 1-8. évfolyamon felül nappali rendszerű iskolai oktatásban részt vevő tanuló után, ha

* nevelésbe vették, vagy
* utógondozói ellátásban részesül.

*A gyermekétkeztetés során az intézményi térítési díj 50%-át normatív kedvezményként kell biztosítani (a továbbiakban: kedvezményes étkezés)*

* az 1-8. évfolyamon felül nappali rendszerű iskolai oktatásban részt vevő tanuló után, ha rendszeres gyermekvédelmi kedvezményben részesül;
* az 1-8. és az azon felüli évfolyamon nappali rendszerű iskolai oktatásban részt vevő tanuló után ha olyan családban él, amelyben három vagy több gyermeket nevelnek, feltéve, hogy az (5) bekezdés b) pont ba) alpontja alapján a tanuló nem részesül ingyenes étkezésben;
* az (5) bekezdés b) és d) pontja szerinti életkorú, tartósan beteg vagy fogyatékos gyermek után, feltéve, hogy az (5) bekezdés b)-d) pontja alapján a gyermek nem részesül ingyenes étkezésben.

Az ingyenes vagy kedvezményes étkezés jogosultsági feltételeinek fennállását a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló kormányrendeletben foglaltak szerint kell igazolni.”

Lébény Város Önkormányzata a gyermekétkeztetést vásárolt szolgáltatási útján biztosítja. 2018. január 1-jétől a Gast-Vital Kft. látja el a feladatot. A szolgáltatási szerződés 2020. június 30-ig érvényes. A szolgáltatási szerződésben foglaltak szerint a bérleti díj összege 60.000 Ft/hó, mely az előző évi KSH által közölt hivatalos inflációval növelhető.

A szerződés 4.7-es pontja lehetőséget biztosít a vállalkozó számára is, hogy maximum az éves infláció mértékéig növelje a térítési díj mértékét. KSH infláció mértéke: 103.4 %.

Amennyiben a Képviselő-testület elfogadja a vállalkozó által előterjesztett emelt díjas árakat, azok csak a szolgáltatási szerződés lejártáig, azaz 2020. június 30-áig lesznek érvényesek.

Az alábbi táblázat mutatja a térítési díjak változásait:

adatok Ft-ban és ÁFA nélkül

|  |  |  |  |  |  |  |
| --- | --- | --- | --- | --- | --- | --- |
|  | **Jelenlegi ár (2019.03.01.-2020.02.28.)** | | | **Emelt díjas ár (2020.03.01.-2020.06.30.)** | | |
| **Óvoda** | | | | | | |
|  | Nyersanyag norma | Rezsi költség | Összköltség | Nyersanyag norma | Rezsi költség | Összköltség |
| Ebéd | 220 | 168 | 388 | 227 | 174 | 401 |
| Tízórai | 68 | 51 | 119 | 70 | 53 | 123 |
| Uzsonna | 50 | 38 | 88 | 52 | 39 | 91 |
| **Összesen** | 338 | 257 | **595** | 349 | 266 | **615** |
|  |  |  |  |  |  |  |
| **Iskola** | | | | | | |
| Ebéd | 317 | 238 | **555** | 328 | 246 | **574** |
| Tízórai | 98 | 73 | 171 | 101 | 75 | 177 |
| Uzsonna | 73 | 56 | 129 | 75 | 58 | 133 |
| **Összesen** | 487 | 367 | **854** | 504 | 379 | **883** |
|  |  |  |  |  |  |  |
| **Diabetes étkezés egységesen (iskola, óvoda, bölcsőde) 1X** | | | | | | |
| Ebéd | 340 | 239 | **579** | 352 | 247 | **599** |
|  |  |  |  |  |  |  |
| **Bölcsőde** | | | | | | |
|  | Nyersanyag norma | Rezsi költség | Összköltség | Nyersanyag norma | Rezsi költség | Összköltség |
| Reggeli | 49 | 37 | 86 | 51 | 38 | 89 |
| Tízórai | 75 | 35 | 110 | 78 | 36 | 114 |
| Ebéd | 243 | 185 | 428 | 251 | 191 | 443 |
| Uzsonna | 37 | 28 | 65 | 38 | 29 | 67 |
| **Összesen** | 404 | 285 | **689** | 418 | 295 | **712** |
| **Ételszállítás** | | | | | | |
| Ft/nap | 1700 | | | 1758 | | |

A jelenlegi térítési díjak 2019. március 1-je óta érvényesek. Javasoljuk a tisztelt Képviselő-testületnek, hogy a térítési díjak összegét 2020. március 1-től 2020. június 30-ig a Gast-Vitál Kft által benyújtott árak alapján az alábbiak szerint határozzuk meg.

|  |  |  |
| --- | --- | --- |
| **Megnevezés** | **Teljes áru térítési díj (Ft/adag)** | **50 % kedvezményes térítési díj (Ft/adag)** |
| Bölcsődei étkeztetés | 418 | 209 |
| Óvodai étkeztetés | 349 | 174 |
| Általános iskolai ebéd | 328 | 164 |
| Általános iskolai 3 x étkezés | 504 | 252 |
| Diabetes étkezés egységesen (ebéd) | 352 | 176 |
|  |  |  |

A fenti árak nem tartalmazzák a 27 % ÁFA összegét.

Javasoljuk továbbá, hogy a vállalkozó által fizetendő bérleti díj is kerüljön az infláció mértékével megemelésre.

Kérjük a tisztelt Képviselő-testületet az előterjesztés megtárgyalásra.

Lébény, 2020. január 23.

Kovács Gábor

polgármester